భూమి
భూ గ్రహ మార్గమునకు సూర్యునికి వున్న దూరము 150 మిలియన్ కిలోమీటర్లు వరకు వుంటుంది.భూ సూర్యుని చుట్టూ తిరగటానికి 365.2564 రోజులు పడుతుంది,దానినే ఒక సంవత్సరము,లేదా సైడ్రియల్ సంవత్సరంఅని అంటారు.దీనివల్ల భూమి మీద నుంచి చుసిన వారికి సూర్యుడు ప్రతి రోజు ఒక డిగ్రీ కదిలి నట్టు కనిపించును.ప్రతి 12 గంటలు ఇటు నుంచి అటు ప్రయాణించి నట్టు కనిపించును.ఈ కదలిక వల్ల ఒక రోజుకి 24 గంటల సమయం పట్టును.ఈ సమయంలో భూమి తన చుట్టూ తను ఒక్క సారి తిరుగును(పరిభ్రమణం) మరియు సూర్యుడు మళ్లీ తూర్పున ఉదయించును(ఉత్క్రుష్ట్ట రేఖను మధ్యాన్నం చేరుకొనును).భూమి కక్ష యొక్క వేగము సెకనుకు 30 కిలోమీటర్లు.ఈ వేగముతో భూమి తన మధ్య రేఖను 7 నిమిషాలలో మరియు చంద్రుని దూరము 4 గంటలలో చేరుకోనగలదు.
గ్లోబల్ వార్మింగ్
భూ ఉపరితలం మీద సూర్యుడి ప్రభ (ఇర్రేడియెన్స్) క్రమంగా తగ్గడాన్ని భౌగోళిక కాంతి హీనత (గ్లోబల్ డిమ్మింగు) అని అంటారు. 1960 నుండి కనీసం 1990 వరకు ఈ ప్రభ క్రమేణా తగ్గుతూ వచ్చింది. గాలిలో గాని, ఏదైనా వాయువులో గాని, సన్నని ఘన పదార్థాల కణాలు లేదా ద్రవాల తుంపరలు కలిసి ఉంటే దాన్ని ఏరోసోల్ అంటారు. ఈ ఏరోసోల్‌లు ప్రభ తగ్గడానికి కారణాలని భావిస్తున్నారు. అగ్ని పర్వత విస్ఫోటనాల్లోను, మానవ జనిత ఉద్గారాల్లోనూ ఈ ఏరోసోల్‌ లుంటాయి. సూర్యకాంతి భూమ్మీద పడకుండా ఎక్కువ పరావర్తనం చెందించి, ఇవి భూమికి చల్లదనాన్ని కలుగచేస్తాయి. ఇటీవలి దశాబ్దాలలో శిలాజపు ఇంధనాలను కాల్చడం వలన ఉత్పత్తయ్యే కార్బన్ డయాక్సైడ్, ఏరోసోల్‌లు ఒకదాన్నొకటి రద్దు చేసుకున్నాయి. ఈ కారణాన, కార్బన్ డయాక్సైడు కాక ఇతర గ్రీన్‌హౌస్ వాయువులైన మీథేన్ వంటివి భూమి వేడెక్కడంలో ప్రధాన పాత్ర పోషించాయి.